
PËR FILLIMIN E PROCEDURËS PËR SHQYRTIMIN DHE MIRATIMIN E “RREGULLORES SË PROCEDURAVE TË PARAQITJES DHE MIRATIMIT TË PLANIT TË INVESTIMEVE NGA OPERATORËT E TRANSMETIMIT DHE SHPËRNDARJES SË ENERGJISË ELEKTRIKE DHE TË LICENCUARVE QË MBARTIN DETYRIMIN E SHËRBIMIT PUBLIK”

Në mbështetje të neneve 16, 20, germa “e”, 60, pika 9 dhe 75, pika 8, të ligjit nr. 43/2015, “Për sektorin e energjisë elektrike” dhe nenit 25 të “Rregullave të praktikës dhe procedurave të ERE-s”, miratuar me vendimin të Bordit të ERE-s, nr. 21, datë 18.3.2009, Bordi i Entit Rregullator të Energjisë (ERE), në mbledhjen e tij të datës 27.5.2016, pasi shqyrtoi relacionin për “Rregulloren për procedurat e paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike dhe të licencuarit që mbartin detyrimin e shërbimit publik”, të përgatitur nga drejtoritë teknike,

VENDOSI:

1. Të fillojë procedurën për shqyrtimin dhe miratimin e “Rregullores së procedurave të para-qitjes dhe miratimit të planit të investimeve nga operatorët e transmetimit dhe shpërndarjes së energjisë elektrike dhe të të licencuarit që mbartin detyrimin e shërbimit publik”.
2. Drejtoria Juridike dhe e Mbrojtjes së Konsu-matorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare. 

